‘અમરભાઈ, સી.સી.આઈ. કલબમાં આપણી વાતો અધૂરી રહી ગઈ હતી. એ માટે મને માફ કરજો. પણ મને લાગે છે તમને બંનેને સાચી હકીકત કહેવા ચોખવટ કરવી જરૂરી છે. ધીરજથી ને શાંતિથી સાંભળો.’ મનસુખભાઈનો સ્વર ને આંખો ભીની જોઈ, બંને નવાઈ પામી રહ્યાં, પણ આખી વાત સાંભળીને બંને સ્તબ્ધ થઈ ગયાં. રૂમમાં ચાર માણસો બેઠાં હતાં, પણ નીરવ શાંતિ છવાઈ ગઈ હતી. અમરભાઈ ને સુધાબહેને એકબીજા તરફ જોયું. બંનેનાં હૈયામાં ઊથલપાથલ મચી ગઈ.